കഥകളി കലാകാരാനായ യുവാവിനെ മര്ദ്ദിച്ച് സ്വര്ണ്ണമാലയും മൊബൈല് ഫോണും ബൈക്കും മോഷ്ടിച്ച നാലു പേര് അറസ്റ്റില് ആലുവ: ആലുവ മണപ്പുറത്തിനു സമീപം കഥകളി കലാകാരാനായ യുവാവിനെ വച്ച് മര്ദ്ദിച്ച് സ്വര്ണ്ണമാലയും, മൊബൈല് ഫോണും, ബൈക്കും മോഷ്ടിച്ച നാലംഗ സംഘം അറസ്റ്റില്.ചാലക്കുടി കൊന്നക്കുഴി കുന്നുമ്മേല് വീട്ടില് ബാലു 22, കിടങ്ങയത്ത് വീട്ടില് ശരത് 20 , മേലൂര് പ്ലാക്ക വീട്ടില് അഖില് 18, നാലുകെട്ട് പുത്തന് പുരക്കല് അനീറ്റ് ജോയി 21 എന്നിവരെയാണ് ആലുവ പൊലീസ് അറസ്റ്റ് ചെയ്തത്. കഴിഞ്ഞ 18 ന് രാത്രിയാണ് സംഭവം. സ്റ്റാന്റില് വച്ച് പരിജയപ്പെട്ട ഈ സംഘവുമൊത്താണ് ആലുവയിലേക്ക് എത്തിയത്. ഇവര് ജിതിനെ മണപ്പുറത്തെത്തിച്ച് മര്ദ്ദിക്കുകയും മാലയും മൊബൈലും സറ്റാന്റിന്റെ പരിസരത്തിരുന്ന ബൈക്കുമായി കടന്നു കളഞ്ഞു. അവശനായ ഇയാള് റോഡിലെത്തി പൊലീസിനെ വിവരം അറിയിക്കുകയായിരുന്നു. ജില്ലാ പൊലീസ് മേധാവി കെ. കാര്ത്തിക്കിന്റെ നേതൃത്വത്തില് പ്രത്യേക സംഘം രൂപീകരിച്ച് നടത്തിയ അന്വേഷണത്തിലാണ് ഒളിവില് കഴിയുകയായിരുന്ന പ്രതികളെ പിടികൂടിയത്. സംഘത്തലവനായ ബാലു അച്ചനെ കൊലപ്പെടുത്തിയതുള്പ്പടെ എട്ട് കേസുകളിലെ പ്രതിയാണ്.ഇവര് മോഷ്ടിച്ച ബൈക്ക് കളമശ്ശേരിയില് നിന്നും കണ്ടെടുത്തു. രണ്ടര പവന്റെ മാല തൃശൂരില് എണ്പതിനായിരം രൂപയ്ക്ക് വിറ്റെന്ന് പ്രതികള് സമ്മതിച്ചു. ഇന്സ്പെക്ടര് സി.എല് സുധീര്, എസ് ഐമാരായ ആര്.വിനോദ്, ജോയി മത്തായി, പി.കെ ശിവാസ്, എ എസ് ഐ സോജി സി.പി.ഒ മാരായ മാഹിന് ഷാ അബൂബക്കര്, മുഹമ്മദ് അമീര്, ഹാരിസ്, കെ.ബി സജീവ് തുടങ്ങിയവരും അന്വേഷണസംഘത്തിലുണ്ട്.The post കഥകളി കലാകാരാനായ യുവാവിനെ മര്ദ്ദിച്ച് സ്വര്ണ്ണമാലയും മൊബൈല് ഫോണും ബൈക്കും മോഷ്ടിച്ച നാലു പേര് അറസ്റ്റില് first appeared on MalayalamExpressOnline.